د کورنۍ د سمې روزنې په هکله د مېرمنو رول ډېر زیات دی، د يوې مور د زده کړې سره ټوله کورنۍ سالمه روزل کېږي او سالمې کورنۍ کولای چې ټولنې ته پر سم لوري حرکت ورکړي او بیا سالمې ټولنې د هېواد په پرمختګ کې ستر رول ادا کولای شي۔

څومره د افسوس خبره ده چې زموږ د اړتیا وړ څیزونه له یوه پنسل، مېخ او ستن څخه نیولې بیا تر الوتکې پورې ټول پردي دي او موږ ترې بې له دې چې افسوس وکړو ګټه پورته کوو او یا تل له نورو څخه چې موږ ورته کافر او دښمن وایو د خیرات په تمه یو۔ یوه د خلاصون لاره شته او هغه زموږ یووالی او په اسلامي او ساینسي علومو زموږ پوهېدل دي۔

راځئ له ځان غوښتنو او جهالت تېر شو، یوه او بل ته درناوی وکړو او ځانونه د علم او پوهې له لارې له نړۍ سره سیال کړو۔

راځئ د هغه زمری په څېر شو چې پاتې شونې يې نور خوري، نه د هغه ګیدړې په څېر چې د زمري د پاتې شونو په تمه شپې او ورځې تېروي